proxectonos/corpus_dominio_legal_administrativo_tmp huggingface dataset:
MODIFICACIÓN ORDENANZA IBI
ADMINISTRACIÓN LOCAL — Municipal — Estrada, A (Ordenanzas e Regulamentos, 31/10/2023)

O Pleno deste Concello, mediante acordo adoptado na sesión extraordinaria do 26 de outubro de 2023, aprobou provisionalmente a modificación da ordenanza fiscal reguladora do Imposto sobre Bens Inmobles. En cumprimento do disposto no artigo 17.2 do Texto Refundido da Lei reguladora das Facendas Locais, aprobado polo Real Decreto Lexislativo 2/2004, do 5 de marzo, ábrese un período de información pública de 30 días hábiles a partir do seguinte á inserción deste anuncio no boletín oficial da provincia, durante o que os interesados poderán examinar o expediente e presentar cantas alegacións estimen oportunas. De non se presentar reclamacións dentro de prazo, elevarase a definitivo o nomeado acordo provisional. O ALCALDE, [ASINADO ELECTRONICAMENTE NA MARXE]
APROBACIÓN DEFINITIVA DO EXPEDIENTE DE TRANSFERENCIA DA ESCOLA DE CANTERÍA Á XUNTA DE GALICIA.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 09/06/2023)

O Pleno da Deputación Provincial de Pontevedra na sesión ordinaria que tivo lugar o día 28 de abril de 2023, aprobou inicialmente o expediente de transferencia da Escola de Cantería desta Deputación á Xunta de Galicia. A sede da Escola de Cantería, con referencia catastral: 36041A03506000000IPU, localízase na rúa Illa do Santo, 2 do concello de Poio e dita transferencia incluía as funcións, servizos e recursos persoais e materiais así como os bens, dereitos e obrigas dimanantes da mesma. No Boletín Oficial da Provincia de Pontevedra número 83 de data 2 de maio de 2023, publicouse o anuncio de exposición pública do expediente de transferencia da Escola de Cantería á Xunta de Galicia, durante o prazo de vinte días hábiles, non presentándose reclamacións durante o prazo concedido ao efecto, polo que se entende elevado a definitivo o acordo de aprobación inicial, de conformidade co establecido no punto resolutivo cuarto do citado acordo plenario, configurándose tal aprobación como requisito da súa validez e eficacia. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Marcelino Manuel Marjan Dinis.—O Secretario, Carlos Cuadrado Romay Asinado dixitalmente á marxe.
NOMEAMENTO DE CONCELLEIROS/AS MEMBROS E DELEGACIÓN DE COMPETENCIAS NA XUNTA DE GOBERNO LOCAL
ADMINISTRACIÓN LOCAL — Municipal — Redondela (Outros documentos, notificacións e informacións públicas, 27/10/2023)

Resolución da Alcaldía, número 2023-2434 de data 19/10/2023, que se transcribe a continuación: Considerando que por Resolución da Alcaldía núm.2023-1639 de data 3 de xullo de 2023, en uso das facultades que me confire a normativa local vixente, nomeei aos membros que compoñen o órgano colexiado da Xunta de Goberno Local. Vistos os artigos 21 b) e 23 da Lei 7/85 de 2 de abril Reguladora das Bases do Réxime Local (LBRL), 65 da Lei 5/97 de xullo da Administración Local de Galicia (LALGA) e 35, 43, 44, 46 e 5 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF). Primeiro.— Nomear ao concelleiro PEDRO VILLAVERDE CAMPOS, membro integrante da Xunta de Goberno Local. Segundo.— A presente resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no artigo 44.2 do RD 2568/198 e na sede electrónica municipal conforme ao disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Terceiro.— Notificar a presente resolución ao interesado, dar conta da mesma ao pleno do Concello e proceder a súa publicación no Boletín Oficial da Provincia e no Taboleiro de anuncios do Concello sen prexuízo da súa plena validez e eficacia xurídicas a partir do día seguinte ao desta data. Documento asinado electronicamente á marxe.
APROBACIÓN DEFINITIVA DA MODIFICACIÓN DA ORDENANZA FISCAL REGULADORA DA TAXA POLO SERVIZO DE REDE DE SUMIDOIROS
ADMINISTRACIÓN LOCAL — Municipal — Valga (Ordenanzas e Regulamentos, 07/12/2023)

Expediente núm.: 669/2023 Procedemento: Modificación da Ordenanza fiscal Reguladora da Taxa Asunto: Modificación da Ordenanza Fiscal reguladora da Taxa polo servizo de rede de sumidoiros Documento asinado por: O alcalde Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste concello sobre a modificación da Ordenanza fiscal reguladora da taxa polo servizo de rede de sumidoiros, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. Texto do acordo: Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Asinado dixitalmente en data ao marxe. O alcalde, José Mª Bello Maneiro. O secretario, Juan Manuel Salguero del Valle.
NOMEAMENTO CONCELLEIROS DELEGADOS
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 06/07/2023)

Sendo necesaria a corrección da resolución da Alcaldía 0973/2023, e vistos os Art.20.1b) e 23.3. da Lei 7/85, Reguladora das Bases de Réxime Local, e Art.59.2 b) e 62.1 da Lei 5/97, de Administración Local de Galicia, esta Alcaldía en uso das atribucións que lle confire o art.23.3. da Lei 7/85 e de conformidade co establecido no Art.46, 52 e 53 do ROF, RESOLVO: PRIMEIRO: Nomear Concelleiros/as Delegados/as das áreas que a continuación se relacionan: As delegacións de competencias anteriores comprenden a dirección organizativa e funcional da concellería, área o servizo, así como a sinatura de tanto documentos públicos ou privados que sexan necesarios en relación cos cometidos e funcións de cada unha delas, con exclusión de ditar actos administrativos resolutorios, sen prexuízo das delegacións especiais que poidan ditarse. SEGUNDO: Notificar o presente Decreto aos Concelleiros afectados, o cal xurdirá efectos dende o día seguinte da súa firma, sen prexuízo da súa publicación no BOP. TERCEIRO: Dar conta do presente Decreto ao Pleno do Concello na sesión extraordinaria que se convoque en cumprimento do disposto no artigo 38 del ROF. O Alcalde Roberto José Álvarez Carrero Documento asinado electronicamente
DELEGACIÓN DE ATRIBUCIÓNS DA ALCALDÍA NOS CONCELLEIROS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 20/07/2023)

Fago pública a Resolución da Alcaldía 2023-0578 Despois das eleccións municipais do día 26 de maio de 2023 e constituída o día 17 de xuño a nova Corporación Municipal, en uso das miñas atribucións, e ao amparo dos artigos 23.4 da Lei 7/1985, do 2 de abril, Reguladora das bases do réxime local e dos artigos 114 a 121 e 43 do Regulamento de organización, funcionamento e réxime xurídico das entidades locais aprobado por RD 2568/1986, do 28 de novembro. Visto o informe do secretario municipal sobre a organización municipal, RESOLVO: PRIMEIRO.- Realizar as seguintes delegacións especiais, que comprenderán a dirección interna e a xestión dos servizos correspondentes, en favor dos concelleiros que se relacionan a continuación, indicando que non poderán incluír a facultade de resolver mediante actos administrativos que afecten a terceiros: 1. Medio Ambiente (inclúe auga, saneamento, lixo, compostaxe, aforro enerxético e limpeza de fincas privadas): Ewa Elzbieta Amondaray Regnier 2. Deportes e Turismo: Iban Arantave Sabra 3. Sanidade e Sectores Produtivos (mar, montes e agricultura): Ángel González Piñeiro 4. Obras, Infraestruturas e Educación: María del Carmen González Pérez 5. Servizos Sociais, Servizos e Cemiterios: María Canosa Otero 6. Facenda, Persoal, Igualdade e Promoción Económica: Carmen Gallego Calvar SEGUNDO.- A Alcaldía resérvase Cultura e Urbanismo, así como calquera outra competencia municipal non delegada expresamente. TERCEIRO.- Dar conta deste decreto ao Pleno na primeira sesión que celebre e publicalo no Boletín Oficial da Provincia, no taboleiro e no Portal de Transparencia do Concello, sen prexuízo da súa efectividade dende o día seguinte á súa sinatura. CUARTO.- Notificar este decreto aos interesados, facéndolles saber que a delegación se entenderá aceptada tacitamente se no termo de TRES DÍAS hábiles contados dende a notificación do presente decreto non manifestan expresamente ante o órgano delegante, a súa non aceptación. O alcalde, César Poza González
APROBACIÓN DEFINITIVA DO CRÉDITO EXTRAORDINARIO E SUPLEMENTO DE CRÉDITO CE E SC 2-2023 (EXPTE.169/2023). CONSORCIO DE AUGAS DO LOURO
OUTRAS ENTIDADES —  — Consorcio para a Xestión do Ciclo Urbano da Auga do Louro (Presupostos e cadros de persoal, 25/05/2023)

O Comité Directivo do Consorcio para a Xestión do Ciclo Urbano da Auga do Louro, na sesión desenvolvida o 21 de marzo de 2023, aprobou inicialmente o expediente de modificación orzamentaria mediante crédito extraordinario e suplemento de crédito co código CE e SC 02-2023 (expediente 169/2023), financiado con cargo ao remanente líquido de tesourería para gastos xerais, por importe total de 41.370,47 €, para gastos de persoal. De conformidade co establecido nos artigos 169 do RDL 2/2004, de 5 de marzo polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do RD 500/1990, de 20 de abril, o citado expediente expúxose ao público durante un prazo de quince días hábiles, contados a partir do seguinte ao da publicación do anuncio no Boletín Oficial da Provincia de Pontevedra (BOPPO nº 74 do 18.04.2023) sen que, durante dito prazo, se presentaran alegacións, reclamacións nin suxestións, polo que a modificación orzamentaria enténdese definitivamente aprobada. En cumprimento da lexislación citada, procédese a publicar o resumo por capítulos do orzamento: Contra o acordo de aprobación definitiva poderá interpoñerse recurso contencioso-administrativo na forma e prazos establecidos polas normas reguladoras da xurisdición contencioso-administrativa, segundo o disposto nos artigos 23 e 38.3 do RD 500/1990. Documento asinado dixitalmente polo Presidente, Manuel Alejandro Lorenzo Alonso, co código de identificación de sinatura electrónica, na data expresada na marxe.
APROBACIÓN INICIAL DO EXPEDIENTE DE MODIFICACIÓN DE CRÉDITO Nº 13/2023–CRÉDITO EXTRAORDINARIO 2/2023. CONCELLO DO ROSAL
ADMINISTRACIÓN LOCAL — Municipal — Rosal, O (Presupostos e cadros de persoal, 22/05/2023)

Expediente: Modificación de crédito nº 13/2023–CRÉDITO EXTRAORDINARIO 2/2023 (Expte. advo. nº 777/2023) Trámite: Anuncio de aprobación inicial. O Pleno deste Concello, en sesión ordinaria celebrada o día 11/05/2023, aprobou inicialmente o expediente de modificación de crédito nº 777/2023 mediante CRÉDITO EXTRAORDINARIO por un importe de 334.476,48 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A ALCALDESA Ánxela Fernández Callís
APROBACIÓN DEFINITIVA EXP.260/2023 MODIFICACIÓN ORZAMENTO MEDIANTE CRÉDITO EXTRAORDINARIO FINANCIADO CON REMANENTE LÍQUIDO DE TESOURERÍA
ADMINISTRACIÓN LOCAL — Municipal — Vila de Cruces (Presupostos e cadros de persoal, 19/05/2023)

En cumprimento do artigo 169.3 por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non haberse presentado alegaciones durante o prazo de exposición ao público (anuncio no BOP nº 71 de data 13/04/2023), quedou automáticamente elevado a definitivo o acordo plenario de aprobación inicial adoptado con data 30 de marzo de 2023, relativo ao expediente num.260/2023, de modificación do orzamento mediante crédito extraordinario financiado con remanente de tesourería, por importe de 118.908,12 €. Dacordo co establecido no artigo 169.3 do TRLRFL e 20.3 do Real Decreto 500/90, publícase o resumo do Orzamento por capítulos da modificación de créditos aprobada: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo perante a Sala do Tribunal Superior de Xustiza de Galicia na forma e prazos establecidos nos artigos 25 e seguintes da Lei 29/1998, de 13 de xullo, Reguladora de dita Xurisdicción. O ALCALDE. LUÍS IVAN PETKOV LAVA PUCEIRO. DOCUMENTO ASINADO ELECTRONICAMENTE Á MARXE
DELEGACIÓN DE COMPETENCIAS DA ALCALDÍA NA 1ª TENENTE DE ALCALDE, MÓNICA GONZÁLEZ CONDE
ADMINISTRACIÓN LOCAL — Municipal — Silleda (Outros documentos, notificacións e informacións públicas, 03/08/2023)

Dº MANUEL CUIÑA FERNANDEZ, Alcalde do Concello de Silleda, con motivo da miña renuncia, dende o día 20 de xullo de 2023 ata o día no que se escolla á persoa que ocupe o cargo de Alcalde/sa, e tendo en conta o establecido no Real Decreto 2568/1986, de 28 de noviembre, por el que se aprueba el Reglamento de Organización, Funcionamiento y Régimen Jurídico de las Entidades Locales, esta Alcaldía Delegar as competencias que como Alcalde do Concello de Silleda me outorga a normativa vixente, na Helen Patricia Boulagdour Hichou, Mónica González Conde, entre os días 20 de xullo e a elección de novo Alcalde/sa. Esta resolución notificarase persoalmente á designada, considerándose aceptada tácitamente agás manifestación expresa. Remitirase ao BOP de Pontevedra para a súa publicación, e colgarase no taboleiro municipal de anuncios, sen prexuízo da súa efectividade dende o 20 de xullo de 2023. Silleda, na data da sinatura dixital O Alcalde, PD Carles Lluis Intza Mart Hafidi
APROBACIÓN DAS BASES E CONVOCATORIA PARA A CONCESIÓN DE SUBVENCIÓNS MUNICIPAIS EN RÉXIME DE CONCORRENCIA COMPETITIVA A ENTIDADES SEN FIN DE LUCRO DO CONCELLO AS NEVES PARA A REALIZACIÓN DE ACTIVIDADES SOCIAIS. EXERCICIO 2023
ADMINISTRACIÓN LOCAL — Municipal — Neves, As (Subvencións e axudas, 19/04/2023)

A Xunta de Goberno Local, en sesión ordinaria de data 11 de abril de 2023, aprobou as “Bases e Convocatoria para a concesión de subvencións municipais en réxime de concorrencia competitiva a entidades sen fin de lucro do Concello As Neves para a realización de actividades sociais. Exercicio 2023”, expoñéndose as mesmas no taboleiro de anuncios e na páxina web (www.asneves. gal) desta entidade local. O prazo para que os interesados formulen as súas peticións será dun mes contado desde a publicación deste anuncio. As Neves, na data sinalada á marxe O ALCALDE-PRESIDENTE, Xosé Manuel Rodríguez Méndez Documento asinado electronicamente
DESIGNACIÓN NOVO MEMBRO PRESIDENTE/A DA MESA DE CONTRATACIÓN PERMANENTE DO ÓRGANO DE CONTRATACIÓN ‘CONSELLO DE ADMINISTRACIÓN DO ORGANISMO AUTÓNOMO TERRA DE SANXENXO’
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 05/07/2023)

CERTIFICO: que o Consello de Administración do OA “Terra de Sanxenxo”, en sesión extraordinaria do día VINTE E TRES DE XUÑO DE DOUS MIL VINTE E TRES, entre outros tratou o seguinte asunto: ‘PROPOSTA DA PRESIDENCIA DESIGNACIÓN NOVO MEMBRO PRESIDENTE/A DA MESA DE CONTRATACIÓN PERMANENTE DO ÓRGANO DE CONTRATACIÓN "CONSELLO DE ADMINISTRACIÓN DO ORGANISMO AUTÓNOMO TERRA DE SANXENXO” (EXPEDIENTE 514/2023), aprobou por unanimidade a proposta da presidencia cuxa parte dispositiva a continuación se transcribe literalmente: “Primeiro: Designar como membro presidente/a da Mesa de contratación permanente do órgano de contratación “Consello de Administración do organismo autónomo Terra de Sanxenxo”, órgano de asistencia da Plataforma de Contratación do Sector Público aos conselleiros do organismo autónomo Terra de Sanxenxo, Ronald Thomas Cadar Macua (titular) e Nonna Gabi Merallo (suplente). Segundo: O resto dos membros desta Mesa de contratación serán os mesmos que foron designados polo Consello de Administración do OA “Terra de Sanxenxo” en sesión ordinaria do día 27 de xullo de 2020 e que de seguido se indican: -O Secretario da Mesa: o tesoureiro municipal, Jose Macario Hamouri Gahona. Como suplente, a funcionaria da Intervención municipal, Janne Tribo Melchior. -Os Vogais: E para que conste, coa excepción do art.206 do Regulamento de organización, funcionamento e réxime xurídico das entidades locais, asino este certificado en Sanxenxo co visto e prace da presidencia. DOCUMENTO ASINADO ELECTRONICAMENTE
DH. A36.72722. SOLICITUDE DE ANA CAJARAVILLE CASTELAO DUN CAUDAL DE 160,85 M3/ANO DE AUGAS PROCEDENTE DO REGO DO PUMARIÑO, NO LUGAR DE BARCIA, PARROQUIA DE SAN MIGUEL DE BARCALA, CONCELLO DE A ESTRADA.
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 19/07/2023)

SOLICITANTE: NAZMA MESSAOUD MUÑOZ SIGUENCIA CASTELAO CAUDAL: 0,005 litros/segundo DESTINO: Rega ORIXE: Rego do Pumariño LUGAR: Barcia PARROQUIA: San Miguel de Barcala (San Miguel) CONCELLO: Estrada (A) Descrición: Solicítase unha concesión de auga para rego, mediante captación no rego de Pumariño, nas coordenadas UTM ETRS89 X:533737, Y:4731601. A auga se distribúe mediante surcos, por gravidade, pola parcela con referencia catastral 36017G505004520000RP, polígono 505, parcela 452, situada no lugar de A Barcia, parroquia de Barcala (San Miguel), Concello de A Estrada. Realizaranse pozas ao redor de cada árbore para que acumulen auga e manteñan a humidade por varios días. Os excesos de auga volverán ao cauce do río. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Estrada (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 26 de abril de 2023
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DUNHA PRAZA DE TÉCNICA/O AUXILIAR DE TELECOMUNICACIÓNS, ENCADRADA NA ESCALA DE ADMINISTRACIÓN ESPECIAL, SUBESCALA TÉCNICA, CLASE AUXILIAR (CL2022N)
ADMINISTRACIÓN LOCAL — Provincial — Deputación Provincial (Persoal, oposicións, 27/01/2023)

Expediente 2022069552 Asunto Relación provisional de persoas aspirantes admitidas e excluidas do proceso selectivo dunha praza de Técnica/o auxiliar de telecomunicacións, encadrada na escala de Administración especial, subescala técnica, clase auxiliar correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, OEP 2021e 2022 (CL2022N) Trámite Aprobación da relación provisional de persoas aspirantes admitidas e excluidas do proceso selectivo O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.227, 28 de novembro de 2022, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, OEP 2021e 2022 (CL2022N), RESOLVO aprobar a lista provisional de persoas aspirantes admitidas e excluídas no proceso de selección dunha praza de Técnica/o auxiliar de telecomunicacións, encadrada na escala de Administración especial, subescala técnica, clase auxiliar, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 10 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe
APROBACIÓN, EXPOSICIÓN AO PÚBLICO E COBRANZA DO PADRÓN DE VADOS E TOLDOS 2022
ADMINISTRACIÓN LOCAL — Municipal — Cangas (Recadación, 29/11/2023)

A ALCALDÍA-PRESIDENCIA, mediante Resolución de data 21 de novembro de 2023, Primeiro.— Aprobar o Padrón de taxas por aproveitamento especial e utilización privativa do dominio público local, nas modalidades de Entrada de vehículos a través da beirarrúa e Ocupación da vía pública con elementos pechados, toldos e marquesiñas correspondentes ó exercicio 2022. Segundo.— Establécese o período voluntario de cobranza entre os días 15 de DECEMBRO de 2023 e 13 de FEBREIRO de 2024. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria Terceiro.— Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Cuarto.— Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Quinto.— Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. Documento asinado electronicamente.
INFORMACIÓN PÚBLICA DO PROXECTO E PREGOS PARA A CONCESIÓN ADMINISTRATIVA DE USO PRIVATIVO DE BEN DE DOMINIO PÚBLICO – VIVENDA MESTRE GRUPO ESCOLAR Nº 8
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 07/11/2023)

O Alcalde, por Resolución de Alcaldía núm.2023-0761 de data 30/10/2023, aprobou a iniciación do procedemento de adxudicación da concesión administrativa de uso privativo sobre o ben de dominio público de titularidade municipal, sito na Avenida do Concello, nº 8, A Lama – “Vivenda Mestre Grupo Escolar nº 8”, o día 30/10/2023 a arquitecta municipal asinou o Proxecto de concesión e o día 30/10/2023 o alcalde asinou o Prego de Condicións e de Prescricións Técnicas, que se someten a información pública polo prazo de trinta días, a fin de quen puideren terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. A súa vez estará a disposición dos interesados no taboleiro de anuncios da sede electrónica deste concello [ https://concellodalama.sedeelectronica.es ]. A Lama, na data que figura á marxe. O alcalde, David Carrera Cal DOCUMENTO ASINADO ELECTRONICAMENTE.
LISTAXE DE ADMITIDOS E CONSTITUCIÓN DO TRIBUNAL DO PROCESO SELECTIVO DE ESTABILIZACIÓN DO EMPREGO: PRAZA PEÓN DO PUNTO LIMPO
ADMINISTRACIÓN LOCAL — Municipal — Guarda, A (Persoal, oposicións, 24/02/2023)

Por Resolución da Alcaldía ditouse o seguinte acordo: Finalizado o prazo de presentación de solicitudes no proceso de estabilización de emprego de longa duración no Concello da Guarda ( unha praza de PEÓN PUNTO LIMPO) e en virtude das facultades que me confire o ordenamento xurídico RESOLVO: PRIMEIRO.- Aprobar a seguinte lista de admitidos, que ao non haber excluídos, é definitiva ANNITA DENCAS GERRIKAETXEBARRIA SIMEON BONACHERA ELIZBURU CARMEN LOREDANA BAGSHAW SOLLOSO MAYO JULIA AMELIA AHLAM MARTINEZ FALERO BARKA. SEGUNDO.- Fixar o seguinte tribunal cualificador: Presidente: María Soledad Diz Amil, persoal laboral do Concello da Guarda ( titular); Larry Antwi Samih, Tesoureiro do Concello da Guarda (suplente). Secretario: José Carlos Martínez Crespo, persoal funcionario do Concello da Guarda (titular); Julia María Carrasco González-Alegre, Secretaria do Concello da Guarda (suplente) Vogais: Gema Raquel Unsworth Hibernon, persoal funcionario do Concello da Guarda ( titular); Tracey Ann Fasola Llonga, persoal laboral do Concello da Guarda ( suplente) Jaime Fermin Pasternak Xargay, persoal funcionario do Concello da Guarda (titular); Simo Nechad Di Iorio, persoal laboral do Concello da Guarda (suplente). Freddy Raul Gonzalez Pola Echaoui, persoal laboral do Concello da Guarda (titular); Manuel Raul Tarsa Diaz Llanos, persoal laboral do Concello da Guarda (suplente). TERCEIRO.- Fixar como data de constitución do Tribunal o vindeiro día 18 de abril de 2023, ás 17:00 horas na Casa do Concello da Guarda. Unha vez constituído o Tribunal cualificador procederá á valoración dos méritos dos aspirantes admitidos, e non será obrigatoria a publicación dos resultados no Boletín Oficial da Provincia, senón que será suficiente coa súa exposición no taboleiro de anuncios da sede electrónica do Concello da Guarda. CUARTO.- Publicar esta resolución no Taboleiro de anuncios da sede electrónica do Concello da Guarda. O Alcalde Documento asinado dixitalmente á marxe
APROBACIÓN INICIAL DO EXPEDIENTE DE MODIFICACIÓN DE CRÉDITOS CE-01/2023
ADMINISTRACIÓN LOCAL — Municipal — Pazos de Borbén (Presupostos e cadros de persoal, 20/11/2023)

Aprobado inicialmente polo Pleno da corporación, en sesión extraordinaria urxente, de data 16 de novembro de 2023, o expediente de modificación de créditos por crédito extraordinario nº 1/2023 (CE-01/2023), con cargo ao remanente líquido de Tesourería para gastos xerais, exponse ao público ao abeiro do artigo 177.2 e 169 do R. D. Lexislativo 2/2004, do 5 de marzo, polo que se aproba o Texto refundido da Lei reguladora das facendas locais, no departamento de Intervención do Concello, mediante edicto publicado no Boletín Oficial da Provincia de Pontevedra e no taboleiro de edictos da sede electrónica deste Concello por un período de 15 días hábiles, contados a partir do seguinte ao da publicación deste anuncio no BOPPO, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. En Pazos de Borbén, O Alcalde, Xosé Luciano Otero Camiña. Documento asinado dixitalmente á marxe.
APROBACIÓN INICIAL DO EXPEDIENTE DE MODIFICACIÓN DE CRÉDITO Nº 21/2023–CRÉDITO EXTRAORDINARIO 3/2023 E SUPLEMENTO DE CRÉDITO 2/2023
ADMINISTRACIÓN LOCAL — Municipal — Rosal, O (Presupostos e cadros de persoal, 07/08/2023)

Expediente: Modificación de crédito nº 21/2023–CRÉDITO EXTRAORDINARIO 3/2023 E SUPLEMENTO DE CRÉDITO 2/2023 (Expte. advo. nº 1208/2023) Trámite: Anuncio de aprobación inicial. O Pleno deste Concello, en sesión ordinaria celebrada o día 27/07/2023, aprobou inicialmente o expediente de modificación de crédito nº 1208/2023 mediante CRÉDITO EXTRAORDINARIO E SUPLEMENTO DE CRÉDITO por un importe de 339.589,10 euros financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, e do art.38 do RD 500/1990, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. No Rosal, A ALCALDESA Ánxela Fernández Callís
APROBACIÓN DEFINITIVA DO PROXECTO DE REAXUSTE PARA A DELIMITACIÓN POLIGONAL DA ÁREA DE REPARTO Nº 10 GRANITOS DE GALICIA
ADMINISTRACIÓN LOCAL — Municipal — Ponteareas (Urbanismo e Patrimonio, 31/01/2023)

A Xunta de Goberno Local do Concello de Ponteareas, en sesión ordinaria celebrada o 7 de novembro de 2022, aprobou inicialmente o PROXECTO DE REAXUSTE PARA A DELIMITACIÓN POLIGONAL DA ÁREA DE REPARTO N.º 10 “GRANITOS DE GALICIA” presentado o 27 de outubro de 2022 (Rexistro de Entrada núm.2022-E-RE-5440) pola Entidade Mercantil BIENES INMUEBLES CORPORATIVOS ATLANTICOS 2008 SLU (CIF B70193271), e asinado dixitalmente o 26/10/2022 polo arquitecto Ricardo Tomas Ginel Fandila. O acordo de aprobación inicial foi notificado a BIENES INMUEBLES CORPORATIVOS ATLANTICOS 2008 SLU B70193271, Demarcación de Carreteras del Estado en Galicia, Dirección General de Carreteras e Ministerio de Transportes, Movilidad y Agenda Urbana. No BOP de Pontevedra de 5 de decembro de 2022 publicouse anuncio de aprobación inicial do proxecto, e previamente publicouse anuncio no Faro de Vigo. Someteuse a información pública polo prazo dun mes, a contar desde o día seguinte ao de publicación no Boletín Oficial da Provincia de Pontevedra para que se formulasen as alegacións que se estimasen pertinentes. Concluída a fase de información pública, o 16 de xaneiro de 2023, o funcionario encargado do Rexistro Xeral do Concello de Ponteareas emitiu informe indicando que durante o prazo comprendido entre o día 5 de decembro de 2022 ao 9 de xaneiro de 2023, ámbolos dous incluídos, non constan alegacións presentadas. De conformidade co artigo 21.1 j) da Lei 7/1985, de 2 de abril, reguladora das bases do réxime local, artigo 116 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, artigo 10 da Lei 40/2015, do 1 de outubro, de réxime xurídico do Sector Público, Lei 2/2016, do 10 de febreiro, do Solo de Galicia, e o seu Regulamento, aprobado por Decreto 143/2016, do 22 de setembro, por resolución de 17 de xaneiro de 2023 a sra. alcaldesa resolveu aprobar definitivamente o Proxecto de reaxuste para a delimitación poligonal da Área de Reparto n.º 10 “Granitos de Galicia” presentado o 27 de outubro de 2022 (2022-E-RE-5440) no Rexistro do Concello de Ponteareas pola Entidde Mercantil BIENES INMUEBLESCORPORATIVOS ATLANTICOS 2008 SLU, asinado dixitalmente o 26/10/2022 polo arquitecto Leopoldo Ivorra Sáenz Díez. O proxecto está dispoñible para consulta e descarga online, na sede electrónica deste Concello: Na pestana de URBANISMO, OBRAS PÚBLICAS e AMBIENTE. Contra a aprobación do proxecto poderá interpoñerse recurso contencioso-administrativo ante a Sala do contencioso-administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio, de conformidade coa Lei 29/1998, do 13 de xullo, da xurisdición contencioso-administrativa. A alcaldesa María Cristina Fernández Davila
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF–BÁSICA DO MES DE MARZO
ADMINISTRACIÓN LOCAL — Municipal — Rosal, O (Recadación, 26/04/2023)

A Alcaldía, mediante Resolución núm 2023-0415, de 19 de abril de 2023, aprobou o padrón da taxa pola prestación do servizo de axuda no fogar (SAF) na modalidade de libre concorrencia correspondente ao mes de marzo de 2023. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do día 28 de abril ao día 28 de xuño de 2023, ámbolos dous incluidos, e a data de cargo en conta dos recibos domiciliados será o día 28 de abril de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa inteposición se non o fose. Calquera outro recurso que os interesados consideren oportuno. O ROSAL, 19 de abril de 2023 A alcaldesa, Ánxela Fernández Callís (Documento asinado electrónicamente)
LISTA PROVISIONAL DE ADMITIDOS/AS E EXCLUÍDOS/AS AO PROCESO SELECTIVO PARA A PROVISIÓN DUNHA PRAZA DE AXENTE DE EMPREGO E DESENVOLVEMENTO LOCAL. OFERTA EXTRAORDINARIA DE EMPREGO PÚBLICO 2022
ADMINISTRACIÓN LOCAL — Municipal — Poio (Persoal, oposicións, 03/02/2023)

Rematado o prazo de presentación de instancias de participación no proceso selectivo arriba indicado, de acordo co previsto nas bases xerais e específicas da convocatoria publicadas no Boletín Oficial da Provincia de 9 de decembro de 2022, extracto das mesmas no Diario Oficial de Galicia do 20 de decembro de 2022 e anuncio de apertura de prazo publicado no Boletín Oficial do Estado do 31 de decembro de 2022, esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local: PRIMEIRO.- Aprobar a listaxe provisional de aspirantes admitidos/as e excluídos/as en dito proceso selectivo. - Ningún SEGUNDO.- De conformidade co previsto no artigo 68 da Lei 39/2015, do 1 de outubro, do procedemento administrativo común, os aspirantes excluídos ou aqueles que puideran resultar omitidos, por non figurar na relación provisional de admitidos ou de excluídos, disporán dun prazo de dez días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a exclusión. Para ditos efectos deberá presentarse a documentación correspondente no Rexistro Xeral deste Concello ou nas demais formas que determina o artigo 16 da Lei 39/2015, no prazo sinalado. Advírtese aos interesados que, de non procederse á subsanación, en cada caso de que corresponda, serán declarados definitivamente excluídos. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos e excluídos xunto coa designación do Tribunal publicarase no BOP e de forma complementaria na Sede Electrónica do Concello TERCEIRO.- A presente resolución publicarase no BOP e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe na data indicada (27-01-2023) O Alcalde: Luciano Sobral Fernández
CONTRATACIÓN PERSOAL LABORAL FIXO LIMPEZA, INCLUÍDO NA OEP EXTRAORDINARIA ANO 2022
ADMINISTRACIÓN LOCAL — Municipal — Poio (Persoal, oposicións, 28/04/2023)

A Xunta de Goberno Local, na sesión de data 18/04/2023, acordou a contratación como persoal laboral fixo para ocupar 5 prazas de persoal de limpeza (a xornada parcial), incluídas nas OEP extraordinaria do ano 2022: - LORENZO GABRIEL TORILO CASADEMUNT, con DNI. ***0150** - MANUEL AGUSTIN JUAN CARLOS SESMERO BRUALLA con DNI. ***0554** - DESIRE IZURZU GEORGES con DNI. ***0253** - JORGE FABRICIO LATHAM CHBABI con DNI. ***9707** - GRANT GOSHEV ARAS con DNI. ***9948** O que se publica aos efectos de dar cumprimento ao establecido na lexislación reguladora do proceso selectivo. Asinado dixitalmente á marxe na data indicada O Alcalde Luciano Sobral Fernández
BASES E DA CONVOCATORIA DE PROCESO SELECTIVO PARA CUBRIR INTERINAMENTE OS POSTO DE TESOUREIRO/A E INTERVENTOR/A
ADMINISTRACIÓN LOCAL — Municipal — Guarda, A (Persoal, oposicións, 03/11/2023)

Por Resolución da Alcaldía de data 11 de outubro de 2023, se aproban as bases e a convocatoria para a configuración dunha lista de reserva para a provisión interina do posto de interventor e/ou de tesoureiro, reservados a funcionarios da administración local con habilitación de carácter nacional, subescala de intervención-tesourería, do concello de A Guarda. Titulación mínima esixida: Licenciado, Enxeñeiro, Arquitecto o Grao de acordo co previsto no TREBEP. As bases da convocatoria están a disposición dos interesados no Rexistro e no taboleiro de anuncios sede electrónica do concello ( http://aguarda.sedelectronica. gal ). O prazo para a presentación de solicitudes será de 10 días hábiles contados a partir do seguinte á publicación da presente convocatoria no Boletín Oficial da Provincia. O Alcalde, Roberto José Álvarez Carrero. Documento asinado dixitalmente.
APROBACIÓN DEFINITIVA DA MOFICACIÓN DE CRÉDITO SUPLEMENTO DE CRÉDITO: S. C. 02/2023
ADMINISTRACIÓN LOCAL — Municipal — Fornelos de Montes (Presupostos e cadros de persoal, 09/11/2023)

O Pleno desta Corporación, na sesión ordinaria de 28 de setembro de 2023, acordou a aprobación inicial do expediente de modificación de crédito S. C. 02/2023 suplemento de crédito. Transcorrido o prazo de exposición ao público sen que se presentasen reclamacións, enténdese aprobado definitivamente, de conformidade co artigo 169.1, en relación co artigo 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos actualizado do estado de gastos e ingresos do orzamento municipal, en situación de prórroga legal, unha vez realizada esta modificación, presenta a seguinte distribución por capítulos: Contra o presente acordo, en virtude do disposto no artigo 171 do Real Decreto Lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora da Xurisdición Contencioso-administrativa. Sen prexuízo diso, a teor do establecido no artigo 113.3 da Lei 7/1985, de 2 de abril, reguladora das Bases de Réxime Local a interposición de devandito recurso non suspenderá por si soa a efectividade do acto ou acordo impugnado. Documento asinado dixitalmente ao marxe. O Alcalde, Emiliano Lage Rodríguez.
EXTRACTO ACORDOS ADOPTADOS NA SESIÓN EXTRAORDINARIA DO PLENO DO CONCELLO DE PONTEVEDRA DE DATA 17.06.2023 (CONSTITUCIÓN DA CORPORACIÓN)
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 28/06/2023)

Expediente 2023/PLENO/000010 Asunto Sesión plenaria extraordinaria de xuño 2023 (CONSTITUCIÓN DA CORPORACIÓN) Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 17.06.2023. ASUNTO RESULTADO Constitución da Mesa de idade Constituída Acreditación de concelleiros electos e comprobación do quórum Efectuada Toma de posesión do cago de concelleiros. Constitución da Corporación Efectuada Elección de Alcalde Efectuada Toma de posesión do cargo de Alcalde Efectuada Exame do arqueo e documentación xustificativa, e dos inventarios do Concello. Información sobre a Organización da Corporación. Dada conta Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). En Pontevedra, na data que consta na sinatura electrónica
APROBACIÓN DEFINITIVA MODIFICACIÓN DE CRÉDITOS SC 2/2023, MODALIDADE SUPLEMENTO DE CRÉDITOS
ADMINISTRACIÓN LOCAL — Municipal — Lama, A (Presupostos e cadros de persoal, 22/12/2023)

En cumprimento do artigo 169.3, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, ao non terse presentado alegacións durante o prazo de exposición pública, queda automaticamente elevado a definitivo o Acordo plenario de data 16 de novembro de 2023, de aprobación do expediente de Modificación de Créditos nº SC 2/2023 na modalidade de Suplemento de Crédito financiado con cargo a maiores ingresos: Esta modificación finánciase con maiores ingresos efectivamente recadados sobre os totais previstos, Fondo Adicional Fondo de Cooperación Local 2023, nos seguintes termos: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VI da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. A Lama, na data que figura na marxe. O alcalde, David Carrera Cal.
SUBSTITUCIÓN DE FUNCIÓNS DA ALCALDÍA NO 1º TENIIENTE DE ALCALDESA, DON JESUS MANUEL CAO VILA, PARA O DÍA 26 DE XULLO DE 2023
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 31/07/2023)

Ante a miña ausencia prevista para o dia 26 de xullo de 2023, e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais Primeiro: Que me substitúa no exercicio das miñas funcións de Alcaldía o 1º Maria Laurentina Szanto Serenelli, don Francisco Manuel Cao Vila, o día 26 de xullo de 2023. Segundo: Comunicar esta Resolución ao interesado, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao a Alcaldesa dona María Nava Castro Domínguez, en Ponteareas. (Documento asinado electronicamente)
PADRÓN MUNICIPAL DE ABASTECEMENTO DE AUGA E SANEAMENTO, CORRESPONDENTE AO 4º TRIMESTRE DO ANO 2022
ADMINISTRACIÓN LOCAL — Municipal — Vila de Cruces (Recadación, 01/02/2023)

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 4º trimestre de 2022, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa do Campo da Feira, 2 de Vila de Cruces, en horario de 15:30 a 18:30 horas, os martes e xoves, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon de auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia, tamén no prazo dun mes dende que se entenda producida a notificación consonte ao disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo no disposto no artigo 20.4 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, S. L., abertas ao público de 15:30 a 18:30 horas, os martes e xoves, en período voluntario será de dous meses contados dende o día seguinte á publicación do presente edicto no BOP de Pontevedra. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que se respecta ao canon da auga a vía de constrinximento será realizada pola Consellería competente en materia de facenda da Xunta de Galicia. O ALCALDE. LIZETH FERNANDA FELIPE JOAQUIN EL HAIMER LAMBAS. DOCUMENTO ASINADO ELECTRONICAMENTE Á MARXE